PATVIRTINTA

 Naujosios Akmenės ikimokyklinio ugdymo

 mokyklos skyriaus „Buratinas“ vedėjos,

 laikinai einančios direktoriaus pareigas,

 2021 m. sausio 5 d. įsakymu Nr. V-4

 (nauja redakcija 2022-02-11 įsakymu Nr. V-17)

**NAUJOSIOS AKMENĖS IKIMOKYKLINIO UGDYMO MOKYKLOS**

**NETIESIOGINIO DARBO SU VAIKAIS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1.Mokytojų, vykdančių ikimokyklinio ugdymo ir priešmokyklinio ugdymo programas, pagalbos vaikui specialistų, neformaliojo švietimo mokytojų, dirbančių ikimokyklinio ugdymo įstaigoje, netiesioginio darbo su vaikais tvarkos aprašas (toliau – Aprašas) reglamentuoja Naujosios Akmenės ikimokyklinio ugdymo mokyklos (toliau – Mokykla) pedagoginių darbuotojų netiesioginio darbo su vaikais konkrečius darbus.

2. Netiesioginio darbo su vaikais tvarka parengta vadovaujantis Naujosios Akmenės ikimokyklinio ugdymo mokyklos vidaus tvarkos taisyklėmis, patvirtintomis direktoriaus 2020 m. rugsėjo 22 d. įsakymu Nr. V-41 ir Naujosios Akmenės ikimokyklinio ugdymo mokyklos darbuotojų darbo apmokėjimo sistemos tvarkos aprašo, patvirtinto direktoriaus 2021 m. sausio 4 d. įsakymu Nr. V-3 (nauja redakcija 2021-12-28 direktoriaus įsakymu Nr. V-143), 2 priedu.

3. Valandų, skirtų netiesioginiam darbui su vaikais, panaudojimo tvarkos tikslas - tinkamai planuoti laiką, skirtą netiesioginiam darbui su vaikais.

4. Vartojamos sąvokos:

4.1. kontaktinės valandos – laikas, skirtas tiesioginiai dirbti su vaikais;

4.2. nekontaktinės valandos – laikas, skirtas netiesiogiai dirbti su vaikais (pasirengimui darbui, metodinei veiklai planuoti, savišvietai ir kitai panašiai veiklai).

5. Šiuo Aprašu vadovaujasi visi Mokyklos mokytojai ir pagalbos vaikui specialistai.

**II SKYRIUS**

**VALANDŲ, SKIRTŲ NETIESIOGINIAI DIRBTI SU VAIKAIS, ORGANIZAVIMAS**

6. Mokyklos priešmokyklinio ir ikimokyklinio ugdymo mokytojams skiriamos 36 valandos per savaitę, iš jų 33 valandos skiriamos tiesiogiai dirbti su vaikais ir 3 valandos netiesiogiai dirbti su vaikais.

6.1. Netiesioginio darbo su vaikais laikas, naudojamas metodinei veiklai:

6.1.1. pasirengti ugdomajai veiklai;

6.1.2. ugdomajai veiklai planuoti ir kitai dokumentacijai tvarkyti;

6.1.3. programoms, projektams rengti ir dalyvauti projektinėje veikloje;

6.1.4. vaikų pasiekimams vertinti ir analizuoti;

6.1.5. dalyvauti rengiant individualias programas;

6.1.6. pasirengimui atvirai veiklai ir gerosios patirties sklaidai ir apibendrinimui;

6.1.7. turizmo renginiams, išvykoms planuoti, dokumentams rengti;

6.1.8. Mokyklos informaciniams leidiniams, publikacijoms, pranešimams ir rekomendacijoms rengti;

6.1.9. grupės ir įstaigos informaciniams stendams tvarkyti;

6.1.10. edukaciniams-kultūriniams renginiams pasirengti, organizuoti ir dalyvauti juose;

6.1.11. darbui grupėse;

6.1.12. kvalifikacijos tobulinimo seminarų, konferencijų medžiagai tvarkyti;

6.1.13. tėvams (globėjams, rūpintojams) konsultuoti ir pagalbai ugdymo klausimais teikti;

6.1.14. tiriamajai analitinei veiklai organizuoti ir vykdyti;

6.1.15. dokumentacijai tvarkyti, rengiantis atestuotis;

6.1.16. ugdymo priemonėms gaminti ir atnaujinti, ugdymo priemonėms įsigyti poreikiui pateikti;

6.1.17. savišvietai ir savo veiklos savianalizei įsivertinti.

6.2. Netiesioginio darbo su vaikais laikas, naudojamas kitai Mokyklos veiklai:

6.2.1. darbui įstaigos savivaldoje;

6.2.2. dalyvauti tarybų, komisijų, trumpalaikių ir ilgalaikių darbo grupių veikloje;

6.2.3. Mokyklos veiklos kokybei įsivertinti.

7. Logopedui, specialiajam pedagogui dirbančiam su ikimokyklinio ir priešmokyklinio amžiaus vaikais skiriamos 34 valandos per savaitę, iš jų 22 valandos skiriamos tiesiogiai dirbti su vaikais ir 12 valandų skiriamos netiesiogiai dirbti su vaikais.

7.1. Netiesioginio darbo su vaikais laiko panaudojimas:

7.1.1. darbams planuoti;

7.1.2. individualioms programoms rengti;

7.1.3. darbui Mokyklos Vaiko gerovės komisijose;

7.1.4. vaikų pasiekimams vertinti ir analizuoti;

7.1.5. metodinei pagalbai mokytojams, tėvams (globėjams, rūpintojams) teikti ir konsultuoti specialiųjų poreikių turinčių vaikų ugdymo klausimais;

7.1.6. darbui grupėse;

7.1.7. kvalifikacijos tobulinimo seminarų, konferencijų medžiagai tvarkyti;

7.1.8. tiriamajai analitinei veiklai organizuoti ir vykdyti;

7.1.9. dokumentacijai tvarkyti, rengiantis atestuotis;

7.1.10. ugdymo priemonėms gaminti ir atnaujinti, ugdymo priemonėms įsigyti poreikiui pateikti;

7.1.11. savišvietai ir savo veiklos savianalizei įsivertinti.

7.2. Netiesioginio darbo su vaikais laikas, naudojamas kitai Mokyklos veiklai:

7.2.1. darbui įstaigos savivaldoje;

7.2.2. dalyvauti tarybų, komisijų, trumpalaikių ir ilgalaikių darbo grupių veikloje;

7.2.3. Mokyklos veiklos kokybei įsivertinti.

8. Meninio ugdymo mokytojui (muzikos mokymas), dirbančiam Mokykloje su ikimokyklinio ir priešmokyklinio amžiaus vaikais ir neformaliojo švietimo mokytojams, skiriamos 28 valandos per savaitę, iš jų 24 valandos skiriamos tiesiogiai dirbti su vaikais ir 4 valandos skiriamos netiesiogiai dirbti su vaikais.

8.1. Netiesioginio darbo su vaikais laiko panaudojimas:

8.1.1. muzikinio/neformaliojo ugdymo veiklai planuoti;

8.1.2. pasirengti muzikinio/neformaliojo ugdymo veiklai;

8.1.3. Mokyklos, miesto renginiams pasirengti, juos organizuoti, dalyvauti;

8.1.4. metodinei pagalbai mokytojams, tėvams (globėjams, rūpintojams) teikti ir konsultuoti muzikinio/neformaliojo vaikų ugdymo klausimais;

8.1.5. darbui grupėse;

8.1.6. kvalifikacijos tobulinimo seminarų, konferencijų medžiagai tvarkyti;

8.1.7. tiriamajai analitinei veiklai organizuoti ir vykdyti;

8.1.8. dokumentacijai tvarkyti, rengiantis atestuotis;

8.1.9. ugdymo priemonėms gaminti ir atnaujinti, ugdymo priemonėms įsigyti poreikiui pateikti;

8.1.10. savišvietai ir savo veiklos savianalizei įsivertinti.

8.2. Netiesioginio darbo su vaikais laikas, naudojamas kitai Mokyklos veiklai:

8.2.1. darbui įstaigos savivaldoje;

8.2.2. dalyvauti tarybų, komisijų, trumpalaikių ir ilgalaikių darbo grupių veikloje;

8.2.3. Mokyklos veiklos kokybei įsivertinti.

**III SKYRIUS**

 **VALANDŲ, SKIRTŲ NETIESIOGINIAM DARBUI SU VAIKAIS, SUTEIKIMAS IR ATSISKAITOMYBĖ**

9. Netiesioginiam darbui su vaikais numatytos valandos per savaitę mokytojams ir pagalbos vaikui specialistams įskaičiuojamos į bendrą darbo apskaitos laiką.

10. Netiesioginio darbo su vaikais laikas šio tvarkos aprašo 6, 7, 8 punktuose apskaičiuotas dirbant 1,00 etatu. Jei mokytojas ar pagalbos vaikui specialistas dirba ne visą darbo krūvį, tai nekontaktinės valandos apskaičiuojamos proporcingai.

11. Mokyklos mokytojų ar pagalbos vaikui specialistų netiesioginio darbo su vaikais valandos nurodomos mėnesiniame ar metiniame (pastoviame) darbo grafike, kuriuos rengia Mokyklos skyrių metodininkai. Esant būtinumui metinis (pastovus) darbo grafikas gali būti koreguojamas.

12. Ikimokyklinio ar priešmokyklinio ugdymo mokytojų nekontaktinių darbo valandų metu vaikų ugdymą ir priežiūrą grupėse vykdo pedagoginį išsilavinimą turintis asmuo. Pagalbos vaikui specialistų, muzikos bei neformaliojo švietimo mokytojų nekontaktinės valandos yra nevaduojamos.

13. Mokytojai, pagalbos vaikui specialistai netiesioginio darbo su vaikais valandomis dirba Mokyklos skyrių metodiniuose kabinetuose arba nuotoliniu būdu.

14. Metodinė veikla gali būti vykdoma ir už Mokyklos ribų. Mokytojai, pagalbos vaikui specialistai turi teisę netiesioginio darbo su vaikais valandas skirti kvalifikacijai tobulinti ir kelti kitose ugdymo institucijose, bibliotekose ar kelti kvalifikaciją kitokiais būdais.

15. Mokytojo, pagalbos vaikui specialisto ir meninio ugdymo mokytojo išvykimas už Mokyklos ribų nekontaktinio darbo su vaikais laiku turi būti patvirtintas direktoriaus įsakymu pagal pateiktą darbuotojo prašymą

**IV SKYRIUS**

 **BAIGIAMOSIOS NUOSTATOS**

16. Netiesioginio darbo su vaikais tvarka aptariama Mokyklos tarybos posėdyje. Tarybai pritarus, tvarką įsakymu tvirtina Mokyklos direktorius.

17. Netiesioginio darbo su vaikais (nekontaktinių) valandų panaudojimo tvarkos vykdymą prižiūri Mokyklos skyrių vedėjai.

\_\_\_\_\_\_\_\_\_\_\_\_\_\_\_\_

SUDERINTA

Naujosios Akmenės ikimokyklinio

ugdymo mokyklos tarybos 2021 m. sausio 5 d.

posėdžio protokoliniu nutarimu (protokolo Nr. 1)